.td_uid_2_612a6954b81a2_rand.td-a-rec-img{text-align:left}.td_uid_2_612a6954b81a2_rand.td-a-rec-img img{margin:0 auto 0 0} Żagħżugħ Ingliż li kien qed jivjaġġa minn Gatwick lejn Malta ġie mmultat €500 wara li ffalsifika ċ-ċertifikat tal-vaċċin tal-COVID-19 ta' ommu. Hu pprova jgħaddi mill-ajruport biċ-ċertifikat taparsi tiegħu. Iż-żagħżugħ li twieled u jgħix l-Ingilterra kien għadu kemm niżel minn fuq l-ajruplan meta uffiċjali fl-ajruport internazzjonali ta' Malta ssuspettaw li hemm xi ħaġa ħażina biċ-ċertifikat tiegħu. Hu ġie arrestat mill-Pulizija u ammetta li ffalsifika ċ-ċertifikat. Hu qal li kien ħa biss l-ewwel doża tal-vaċċin kontra l-COVID-19. L-Ingliż tressaq il-Qorti quddiem il-Maġistrat Gabriella Vella li mmultatu €500. L-avukat tal-għajnuna legali, Daniel Attard, deher għall-akkużat. .td_uid_3_612a6954b88b9_rand.td-a-rec-img{text-align:left}.td_uid_3_612a6954b88b9_rand.td-a-rec-img img{margin:0 auto 0 0}